Concello de Curtis - Turismo Social para maiores do IMSERSO 2019-2020\nUsted está aquíAvisosTurismo Social para maiores do IMSERSO 2019-2020\nTurismo Social para maiores do IMSERSO 2019-2020\nO Imserso xa está a remitir as cartas de renovación de datos para participar na próxima tempada 2019-2020; se os datos non son correctos ou cambiaron, dispón ata o 10 de xullo de 2019 para modificalos\nOrde SCB/926/2018, de 10 de setembro, pola que se regula o Programa de Turismo do Instituto de Maiores e Servizos Sociais. (BOE nº 221 do 12/9/2018)\nResolución do 30 de maio de 2019, do Instituto de Maiores e Servizos Sociais, pola que se convocan prazas para persoas maiores que desexen participar no Programa de Turismo (BOE nº 150 do 24/6/2019)\nConvócanse 900.000 prazas para participar no Programa de Turismo, a desenvolver nas quendas e destinos que se relacionan no anexo I desta resolución.\nO Programa desenvolverase por quendas que agrupen ás persoas usuarias co mesmo orixe, destino e datas.\nAs quendas, que poderán ter unha duración desde 4 días (3 pernoitas) ata 15 días (14 pernoitas), realizaranse en réxime de pensión completa, excepto nas viaxes a capitais de provincia cuxo réxime será de media pensión.\nAs quendas do programa iniciaranse durante o período comprendido entre o mes de outubro de 2019 e o mes de xuño de 2020.\na) Persoas residentes en España que reúnan calquera dos seguintes requisitos:\nb) Os españois residentes no estranxeiro sempre que reúnan os requisitos esixidos no apartado\nc) Os españois de orixe emigrantes que retornasen a España, sempre que sexan pensionistas dos sistemas públicos de seguridade social do país ou países aos que emigrasen.\nPoderán participar o cónxuxe ou parella de feito sen necesidade de que éstos reúnan os requisitos de idade ou pensión.\nAdmitirase como acompañante a un fillo ou filla con discapacidade, que teña un grao igual ou superior ao 45%, sempre que a viaxe a realice cos seus pais e ocupe cama supletoria na mesma habitación do hotel ou, no seu caso, abonen o suplemento establecido para cuartos individuales que estará suxeito á dispoñibilidade de prazas.\nAs persoas usuarias de prazas e os seus acompañantes, excepto os fillos, deben valerse por si mesmas para realizar as actividades básicas da vida diaria.\n- Zona Costeira Peninsular: estadías en zonas de Costa Peninsular de 15, 10 e 8 días en Andalucía, Murcia, Comunitat Valenciana e Cataluña.\n- Zona Costeira Insular: estadías de 15,10 e 8 días en zonas de Costa Insular (Canarias e Illes Balears).\n- Turismo de Interior, coas seguintes actividades: con estancias de 4, 5 e 6 días, cos seguintes tipos de viaxes:\nTransporte ida e volta desde a súa capital de provincia ata o hotel de destino e regreso, agás para a modalidade de viaxes sen transporte e viaxes a capitais de provincia.\nAloxamento en réxime de pensión completa en habitación dobre a compartir en hoteis seleccionados polo IMSERSO. Contémplase o aloxamento en habitación individual, que terá un suplemento no prezo e estará suxeito a dispoñibilidade de prazas.\nServizo médico, complementario ao da Seguridade Social, no propio hotel.\nNas viaxes Culturais e Turismo de Natureza, dadas as súas especiais características non se inclúen os servizos médicos e programa de animación.\nAs viaxes a capitais de provincia serán en réxime de media pensión e sen transporte.\nPrezos por persoa das diferentes quendas.\nDependendo do destino e duración da viaxe, os prezos das prazas son os que figuran no anexo I da resolución.\nReservarase o 1% das prazas para as persoas con recursos económicos iguais ou inferiores ao importe das PNCs que alcanzasen maior puntuación nos criterios de valoración, e redúcese o prezo fixado no anexo I nun 50 por cento.\nEn concepto de reserva de praza abonarase unha cantidade máxima do 20% do prezo da praza. A totalidade do prezo da praza abonarase 45 días antes do comezo da viaxe.\nNo caso das quendas que comecen nos meses de outubro e de novembro, cando o tempo que transcorra desde a reserva de viaxe á data de saída do mesmo sexa inferior a 45 días, deberase facer efectivo a totalidade do pago da viaxe no momento da reserva.\nPrezos para a tempada 2019/2020:\nEstes prezos inclúen o aloxamento en pensión completa e en cuarto dobre a compartir.\nNo caso de aloxamento en cuarto individual estes prezos teñen un incremento de 16 € por noite para os destinos de Illes Baleares e costa peninsular, 18 € por noite para Canarias e 20 € para Turismo Interior.\nPensión completa agás en viaxes a capitais de provincia que será en réxime de media pensión.\nAs quendas de Nadal e Fin de ano teñen un suplemento de 20 € por cada comida ou cena de gala (cenas 24 e 31 de decembro. Comidas 25 decembro e 1 xaneiro)\nSe a pasada tempada persoa solicitante estaba acreditada para viaxar, non é necesario que cumprimente nova solicitude, xa que o Imserso dispón de todos os seus datos.\nSe accede por primeira vez ao Programa de Vacacións ou renova a súa participación tras un período inactivo, deberá formalizar a solicitude.\nRecoméndase realizar a solicitude "en liña" xa que o proceso é moito máis rápido e permite estar acreditado case de maneira inmediata.\nA solicitude servirá para obter a sua acreditación que lle permitirá acceder ás prazas do Programa e incluílo na Base de Datos de Acreditados onde permanecerá de maneira permanente ata que comunique o contrario ao IMSERSO\nUnha vez procesadas todas as solicitudes recibidas no prazo sinalado, o Imserso acreditará a tantos usuarios como prazas dispoñibles existan, e procederase, en caso necesario, a aplicar a baremación correspondente, relativa a idade, ingresos e viaxes realizadas con anterioridade.\nNo mes de setembro de 2018 todas as persoas solicitantes recibirán unha notificación na que se lles indicará:\nData na que poden obter os billetes, con garantía de praza, debendo elixir a súa viaxe dentro das dispoñibilidades existentes.\nPara aqueles que unha vez baremados non teñan garantía de praza, notificaráselles a data a partir da cal poderán dirixirse á Axencia de Viaxes por se houbese vacantes para calquera dos destinos ou datas.\nSolicitude telemática. Consulta de trámites (cumprimentación vía web)\nSolicitude manual 2019-2020( pdf)\nEsta solicitude serve para obter a resolución que acredita a condición de persoa beneficiaria do Programa de Turismo, e que permitirá acceder ás prazas convocadas.\nNon será necesario que as persoas acreditadas para viaxar en tempadas anteriores, cumprimenten nova solicitude, xa que recibirán un documento no que figuran os datos persoais e de preferencia de destino e que, só no caso de que queiran modificar algún deses datos, deberán devolver ao Imserso nun prazo que finaliza o 10 de xullo de 2019.\nAs persoas acreditadas polo Imserso en tempadas anteriores e as que obteñan acreditación nesta convocatoria, unha vez comprobado que reúnen os requisitos, serán baremadas mediante a aplicación dos criterios de valoración.\nSerá posible viaxar con outra persoa que vaia a presentar a súa solicitude na mesma provincia, cando sexan iguais os destinos elixidos e a orde de prioridade das prazas solicitadas. Esta vinculación reflectirase en ambas as solicitudes.\nIdade da/do solicitante (no caso de matrimonio aplicarase a media)\nSituación de discapacidade\nParticipación no programa en anos anteriores\nCondición de familia numerosa.\nA través da Sede Electrónica do Imserso\nServizos Centrais do IMSERSO (Avda. de la Ilustración, s/n c/v c/ Ginzo de Limia, 58. 28029 Madrid)\nNo Apartado de Correos 10.140, 28080 MADRID.\nEn calquera das formas previstas no art. 16 da Lei 39/2015, de 1 de octubre, do Procedemento Administrativo Común das Administraciones Publicas\nAs solicitudes das persoas residentes en Alemaña, Andorra, Austria, Bélxica, Dinamarca, Finlandia, Francia, Holanda, Italia, Luxemburgo, Noruega, Portugal, Reino Unido, Suecia e Suíza, poderanse tramitar nas correspondentes Consellerías de Traballo, Migracións e Seguridade Socia\nNo teléfono 901 109 899 IMSERSO. De luns a venres de 9 a 18 horas.\nServizos Sociais do Concello de Curtis 981789003\nPor medio da caixa de correo electrónico do Programa de Turismo do Imserso ou a través do formulario de contacto, pódese solicitar información ou facer chegar consultas.\nÚnico período de presentación: do 25 de xuño ao 10 de xullo de 2019.


> Todas as novas do Blog > José Mª Ezequiel Ferrer presenta en Abades (Silleda) o libro “Historia do culto aos santos en San Caetano de Bazar”\nO Santuario de Nosa Señora dos Desamparados (na parroquia de Abades, SILLEDA) acolle este sábado 9 de abril, ás 16.00 h, a presentación do libro “Historia do culto aos santos en San Caetano de Bazar” publicado por Edicións Fervenza, e da autoría de José Mª Ezequiel Ferrer.\nNo acto, que estará aberto ao público ata completar aforo e no que actuará como presentador Herminio Gómez, o autor estará acompañado do párroco de Abades, José Pérez; do escritor e cronista de Deza Daniel González Alén; da concelleira de Cultura do Concello de Silleda, Mónica González; do secretario xeral de Política Lingüística da Xunta de Galicia, Valentín García; e do alcalde do Concello de Silleda, Manuel Cuiña.\nContarase co acompañamento musical do Quinteto de Vento MSEC de Trasdeza, do que forman parte Zayra Rozados, Saray Filloy, María Lorenzo, Raúl Barrial e Marcos Varela.\nEste mesmo acto servirá de escenario para a presentación da reedición en castelán e ampliada do libro sobre o Santuario de Abades e que leva por título Donde el mundo se llama Abades.


Curso de iniciación aos documentais no Festival Internacional de Curtas de Verín – Especial Festas do Cristo 2017\nCurso de iniciación aos documentais no Festival Internacional de Curtas de Verín\n9 Decembro, 2016 Vía XIV Curtas9 views\nOs directores David Oeo e Charlie García presentan os seus traballos “Añadir Contacto” e “Polo”\nCoa primeira parte do Curso de iniciación aos documentais, arrancaba a quinta xornada do Festival Vía XIV de Verín no Auditorio Municipal de Verín. Impartido polo encargado da dirección técnica do FIC, Francisco Naveira Rega, os inscritos puderon adquirir coñecementos básicos de narrativa e produción audiovisual, ademais de asistir a unha parte máis práctica sobre aspectos tecnolóxicos e informativos para aprender a utilizar a cámara de vídeo, así como as pautas de realización e da fase de post-produción de vídeo. Tamén pola mañá proxectábanse curtametraxes para nenos, co obxectivo de facer chegar o cinema e o espírito do festival aos pequenos do fogar.\nComo vén sendo habitual no devir desta primeira edición do festival de curtas, ata o salón de actos da Casa da Culta de verín, achegánse, xa de tarde, dous directores para presentar os seus traballos. O director de “Añadir Contacto”, David Oeo, realizou esta curta de tres minutos e medio, rodado durante unha noite con moi pouco presupusto. Está enmarcado no seu proxecto de fin de carrera e, con el, pretende mostrar a incomunicación imperante no mundo comunicado de hoxendía. Por outra banda, Charlie García é o director de “Polo”, unha curtametraxe englobada dentro do traballo de fin de carreira de Comunicación Audiovisual en Sevilla e céntrase na Guerra Civil e na persecución ós republicanos agochados no bosque.\nComa toda a semana, ao longo da tarde, tanto no Auditorio (ás 20:30 e ás 22:15h.) como na Casa da Cultura (ás 20 e ás 22:15 horas) proxectaranse catro bloques de curtas sobre o Entroido, a emigración e as fronteiras.\nComo colofón, mañá, sábado 10 de decembro celébrase no Auditorio, ás 22 horas, a gala de clausura do Festival Internacional de Curtas de Verín no que se darán a coñecer aos gañadores. Será un evento gratuito e aberto. As entradas pódense reservar de forma anticipada no propio Auditorio.


Antía Otero e Antía Jácome, no Selectivo de Verducido do pasado setembro remando xuntas coa Cidade de Pontevedra. DAVID FREIRE\nForon quintas na final C2-500 do Preolímpico de Hungría\nDecepción para Antía Jácome, Antía Otero e toda a familia da EP Cidade de Pontevedra. A embarcación para o C2-500 metros conformada polas dúas padeeiras pontevedresas non logrou o pase aos Xogos Olímpicos de Tokio no Preolímpico disputado en Hungría. En Szeged, 'as Antías' partían como a piragüa española con máis opcións de clasificación para a cita olímpica. Pero debían estar finas na final, única regata onde se outorgaban dous billetes a Xapón para as dúas mellores embarcacións.\nA confianza era máxima na parella, pero un quinto posto final, a máis de 4 segundos da cabeza, afastounas da os Xogos. Otero e Jácome comezaron moi ben e chegaron ao ecuador da proba en segunda posición, pero nos últimos metros foron superadas por varias embarcacións. Deste xeito, o novo dúo terá que seguir traballando para volver intentar clasificarse para os Xogos xa no próximo ciclo olímpico.\nTampouco logrou a clasificación para Tokio Carolina García, a outra piragüista pontevedresa (tamén da Cidade), que competía no K2-500 xunto a Sara Ouzande. Ambas sabían que a empresa era complicada, pero finalmente acabaron nun súper meritorio terceiro posto na final, a 1,61 segundos das alemás, grandes favoritas e que levaron o pase aos Xogos.\nLara Sáez 16/06/21\nXaime Nogueira Casás 16/06/21\nLara Sáez / Xaime Nogueira Casás 15/06/21


Urco estrea oficina – Urco Editora\nMañá venres día 5 de setembro ás 20:30h estades todos convidados á inauguración da nova oficina de Urco Editora, na rúa Santa Uxía de Ribeira número 2, baixo. A reforma foi un traballo longo e pesado, que nos levou todo o verán pero que levamos adiante nós mesmos. Agardamos que agora que comezaremos a ter horarios de xente normal poidamos avanzar máis no traballo, actualizar este blogue con regularidade e montar a tenda en liña que hai un par de meses que temos aparcada.\nO dito, estades convidados todos aqueles amigos de Urco que vos queirades pasar. Haberá polbo, cacheira, pementos de padrón e petiscos variados, ben regado todo con viño e cervexa.


Galiciana. Arquivo Dixital de Galicia > Barallobre, Santiago de\nEstá en: › Barallobre, Santiago de\nBarallobre, Santiago de\n1602-01-01 / 1993-12-31. 1602 a 1993\nParroquia do arciprestado de Bezoucos, da que o cardeal del Hoyo refire que levaba o rexedor de Pontedeume Gaspar Maldonado un terzo dos froitos no século XVII. Outro terzo correspondía tamén a varios legos por sincuras patrimoniais. No século XVIII afírmase nos libros parroquiais que ao padroado deste beneficio e do de Perlío seu anexo tocáballe á Casa do Pazo de Barallobre e ao seu vínculo. A unión de ambas freguesías semella que tivo lugar no ano 1601, a decir de notas dos libros sacramentais.


O entroido encheu de cor e humor as vilas de Zas e Cee - Cee - Que pasa na costa\nO entroido encheu de cor e humor as vilas de Zas e Cee\nCee Fisterra Zas Costa da Morte Festas finisterre\nNon só de Fisterra vive o Entroido da Costa da Morte. Por Cee e Zas tamén vibraron coa festa máis parrandeira do ano. Por Zas foron os pequenos os protagonistas, mentres que en Cee, o sarcasmo é a auténtica estrella, onde o botellón foi a clave.\nMartes de Entroido en Zas\nTremennda a espectación no Concello de Zas co martes de entroido. A praza enchíase pola tarde para disfrutar coas cafeteiras, a duquesa de Alba (moi presenta en todo o entroido), os iphones, as mariquitas, os chupachups e ata os choqueiros, persoeiros en perigo de extinción nestes o noso entroido.\nEntroido ceense cheo de botellón\nForon os Chorizos de CantimPalma os gañadores do premio por parellas valorado en 60€. Pero coma sempre a cita máis interesante foi o concurso de comparsas. Foron finalmente os baloncestistas do ACB Costa da Morte cos seus "Astérix e Obélix nas loitas olímpicas" os gañadores do premio valorado en 800€.\nO 2º premio, de 675€, quedou para a comparsa Os Jura-libres da AA.VV. de Gures “As Caldeiras”. Foron estes de Gures os máis sarcásticos, que trouxeron a problemática do botellón á escena.\nPor detrás, e con 575 € de premio quedaron os do "Mundo Egipcio", que chegaron dende Carral, menres que os veciños de Brens da comparsa "O xogo de nunca acabar" levaron un accesit de 250€, cos seus traballados disfraces de parchises e demais xogos de mesa.\nDani Oca: "Isto non é Corea do Norte"


VI Folk in Río (Touro)\nO domingo 16 de Xuño terá lugar no concello de Touro unha nova edición do Festival Folk in Río, organizado pola Asociación Cultural As Sobreiras do Ulla.\nA xornada festiva dará comezo co concurso de Cantos de Taberna polos bares de Touro. A continuación terá lugar o Xantar Campestre e durante a tarde realizarán xogos tradicionais para o goce de nenos e maiores, e ademais tamén haberá actividades infantís.\nTamén cabe destacar que os asistentes poderán gozar dunha Feira de Artesanía e a partir das 18.00 horas comezará o VI Festival Folk in Río a cargo das seguintes agrupacións:\n-Folieiros de Lavadores\nComentarios (0) - Categoría: Festivais - Publicado o 10-06-2013 13:51\nArrechégate ao fento 2013 (Bembrive-Vigo)\nComentarios (0) - Categoría: Festivais - Publicado o 10-06-2013 13:49\nComentarios (0) - Categoría: Festivais - Publicado o 10-06-2013 13:48\n• Pito de Pikasso e Vichy Polard na sala Capitol (Compostela)\n• Terbutalina na Sala Coliseo (Pontedeume)\n• Sés no Teatro Principal de Compostela ás 21:00\n• aCadaCanto en Teo (Os Tilos-Biblioteca) ás 22:30\n• Banda Crebinsky no Aturuxo (Bueu) ás 23:00\n• Chaveta na taberna maruca (Portonovo) ás 22:30\n• Os Minhotos no Centro Social de Boiro ás 22:00\n• Moxenas Musical Galego no Auditorio do Centro Cultural de Beade (Vigo) ás 21:30\n• Festival Foliada de Xuriz (Guntín)\n• Festival Millo Verde (Redondela): Guintervan, A Banda de Andrelo,...\n• Sem Resposta na Fábrica de Chocolate (Vigo)\n• Mini e Mero no IEM (Gondomar) ás 20:30\n• Foliada Venrespirar en Ourense\n• 5º Aniversario Noites de Tasca (Ordes)\n• Foliada no Salason (Cangas do Morrazo)\n• Foliada no C.S. en pé (Pontevedra)\n• II Festival Ao Son do Masma (Celeiro de Mariñaos-Barreiros): Zurrumalla, Carapaus e Leña Verde\n• Festival Millo Verde (Redondela): O Sonoro Maxín, Froxy Freire,...\n• Os Tres Trebóns no Campos de Marte (Montealto-A Coruña) ás 18:00\n• Serán Treboada Baixo Miño (Tomiño)\n• III Foliada de Leiro\n• VI Ruada de Catoira, no edificio Felipe Aragunde\n• VII Foliada de Baíña na Casa dos Veciños de Baíña (Baiona)\n• Serán en Navia (Vigo)\n• Serán en Amio\n• aCadaCanto no Teatro de Ribadeo\n• Tarde de fiadeiro en Vide (As Neves-Pontevedra)\n• Ultreia e Armadanzas de Laraño no auditorio de Galicia (Compostela) ás 17:00\n• Tino Baz e Virandeira Folk no auditorio do C.C. Valadares (Vigo) ás 20:00\n• Radio Cos no Salason (Cangas do Morrazo) ás 21:00\n• Ardentía na festa da Cereixa de Beade (Vigo) ás 21:00\nComentarios (0) - Categoría: Novas - Publicado o 07-06-2013 15:10\nI Serán en Amio\nComentarios (0) - Categoría: Seráns e Foliadas - Publicado o 07-06-2013 13:55\nIII Foliada de Leiro\nUn ano máis aquí esta cita, a que ninguén pode faltar, ai tedes o noso programa:\n17:00 Apertura do Mercado de productos artesanais:\nComezo da exposición e venta nos diferentes postos.\nMostra de oficios relacionados co viño do Ribeiro.\n17:30 Xogos Tradicionais con CPP Xaquín Lorenzo\nConcursos, carreiras e divertimentos\nConcurso de Chave e Rá\n19:00 CONTACONTOS e SOMBRAS DE LUZ\n20:00 PASARRÚAS polas calle de Leiro cos grupos "Beira do Avia" e "Os Plateados de Fondós". CHAMADA A FESTA.\n20:30 Obradoiro de Iniciación o Baile.\n21:00 COMENZAMOS A III FOLIADA DE LEIRO, con moitos grupos de música tradicional.\nConvidamos a un petisco\nConcurso De Aturuxos\nConcurso De Agarrados\n00:30 CHOCOLATA E BIZCOITO para @s asistentes.\nEn definitiva, moito baile e música, non quedará palleta sen mollar e pandeIro sen menear…. E ata que nos as canelas aguanten! LUMEEE!\nComentarios (0) - Categoría: Seráns e Foliadas - Publicado o 07-06-2013 13:54\nI Serán Treboada Baixo Miño (Tomiño)\nComentarios (0) - Categoría: Seráns e Foliadas - Publicado o 07-06-2013 13:53\nSerán en Navia (Vigo)\nComentarios (0) - Categoría: Seráns e Foliadas - Publicado o 07-06-2013 13:52\nComentarios (0) - Categoría: Seráns e Foliadas - Publicado o 07-06-2013 13:51\nVI Ruada de Catoira\nVI RUADA SERÁN EN CATOIRA (ASOCIACION DE AMAS DE CASA MUIÑOS DO VENTO)\nO vindeiro día 8 de xuño (Sábado) do 2013 , celebrarase en Catoira, no edificio Felipe Aragunde, como sempre, a nosa VI RUADA SERÁN.\nComenzaremos aproximadamente as 10 da noite e hasta que o corpo aguante.\n¡ESTADES TODOS CONVIDADOS!\nComentarios (0) - Categoría: Seráns e Foliadas - Publicado o 07-06-2013 13:47\nVII Foliada da Baiña (Baiona)\nComentarios (0) - Categoría: Seráns e Foliadas - Publicado o 07-06-2013 13:45\n5º Aniversario Noites de Tasca (Ordes)\nAs "NOITES DE TASCA na comarca de Ordes" cumpren 5 anos e celebrarémolo o vindeiro venres 7 de xuño con varios actos:\n- Na alameda, a partir das 19:00 h:\n"Obradoiro de Baile Galego" impartido polas mestras da Asociación Cultural CAMIÑO REAL DE POULO: Helena Noya e Rocío López, para todo o público.\n"Obradoiro de Enredos Sonoros" con Oli Xiráldez, artesán de gaitas e frautas galegas, que ensinará aos nenos e maiores a fabricar os seus propios instrumentos.\n- Diante do Museo do Traxe, ás 19:30 h: Levaránse a cabo os actos previstos para o pasado 26 de Abril para conmemorar o DIA INTERNACIONAL DA DANZA e que foron suspendidos polo mal tempo.\n-Haberá un ensaio libre dos grupos "Sementes da Arte" e "Os Viqueiras"\n-E despois farase a lectura do Manifesto\nA partir das 21:30 h:\nMáis de 20 grupos tocarán polas rúas, tabernas e bares de Ordes.\nE,(noticia de última hora): no Bar Rosa haberá o encontro galáctico dos míticos, enxebres e incombustibles : Manuel Viqueira, o Gaiteiro de Vilaverde, e máis Manuel Castro "O Freixo", o Gaiteiro das Pontes, que non se perde unha.\nLogo, contra das doce da noite, todos os músicos e bailadores xuntaránse arredor da cervexería ISLIA (frente ao centro médico) para rematar cunha gran FOLIADA.\nVIDE TOCAR CON NÓS!!\nComentarios (0) - Categoría: Seráns e Foliadas - Publicado o 07-06-2013 13:42\nOs Tres Trebóns en Montealto (A Coruña)\nComentarios (0) - Categoría: Novas - Publicado o 07-06-2013 13:38\nRadio Cos en cangas do Morrazo\nComentarios (0) - Categoría: Novas - Publicado o 07-06-2013 13:32\nVellos ventos no Racimo (Vigo)\nComentarios (0) - Categoría: Novas - Publicado o 07-06-2013 13:31\nSés en Compostela\nComentarios (0) - Categoría: Novas - Publicado o 07-06-2013 13:29\nFestival Foliada de Xuriz (Guntín)\nComentarios (0) - Categoría: Festivais - Publicado o 07-06-2013 13:29\nPito de Pikasso en Compostela\nComentarios (0) - Categoría: Novas - Publicado o 07-06-2013 13:28\nUltreia e Armadanzas de Laraño en Compostela\nComentarios (0) - Categoría: Novas - Publicado o 07-06-2013 13:27\nOs Minhotos en Boiro\nComentarios (0) - Categoría: Novas - Publicado o 07-06-2013 13:26\nChaveta en Portonovo\nComentarios (0) - Categoría: Novas - Publicado o 07-06-2013 13:25\nA Tradescola organiza un curso de técnica vocal e de canto tradicional en Meira\nO vindeiro domingo 9 de Xuño, en horario de 10.30 a 13.30 horas e de 16.30 a 19.30 horas, a Tradescola organiza un novo curso de técnica vocal e de canto tradicional, impartido por Begoña Lorenzo e por Xela Conde, no que os asistentes poderán aprender exercicios de técnica vocal, para o dominio e control da voz, exercicios de respiración, expresión, etc, así como afondar nas técnicas de canto e pandeireta.\nTodos estos recursos e coñecementos serán aplicados posteriormente en pezas do repertorio tradicional elexidas para a ocasión.\nO curso terá lugar na Casa da Cultura de Meira (Lugo). A asistencia ao curso é de balde, previa inscrición.\nPara informarse e facer a inscrición no curso, pódese chamar á Tradescola ao teléfono 982229966 ou enviar un mail a tradescola@gaiteirosgalegos.com\nComentarios (0) - Categoría: Cursos - Publicado o 07-06-2013 13:23\nFestival ao Son do Masma (Barreiros)\nComentarios (0) - Categoría: Festivais - Publicado o 07-06-2013 13:17\nComentarios (0) - Categoría: Festivais - Publicado o 07-06-2013 13:16\nRodrigo Romaní en Ourense\nO músico Rodrigo Romaní actúa hoxe xoves, día 6 de xuño, no Teatro Principal de Ourense para presentar o seu espectáculo As arpas de Breogán, un concerto dedicado ao son da arpa céltica e a súa utilización dentro do folk contemporáneo creado a partir da música tradicional.\nTemas de composición propia e adaptacións de temas tradicionais e mesmo da música culta compoñen un variado repertorio que engancha pola súa sonoridade e orixinalidade. Primariamente concebido para dúas arpas, voces, contrabaixo e percusión en formato de cuarteto, presenta outros instrumentos como ocarinas ou guimbardas e elementos de ambientación electrónica, facendo que o público descubra un xeito diferente de aproximarse á faciana musical dunha cultura ibérica de fonda personalidade milenaria.\nA actuación está prevista para as 21.00 horas.\nRodrigo Romaní é un músico ben coñecido do público galego e español, nomeadamente dos máis afeccionados ás músicas de raíz, a través do seu traballo como membro fundador de Milladoiro, con quen percorreu o mundo durante máis de vinte anos, promovendo o uso da arpa céltica na música galega, e colaborando con artistas e orquestras de primeira fila internacional.\nNomes como Bill Whelan (Riverdance), Lian O´Flynn ou orquestras como a English Chamber, a RTE Orquestra ou a Sinfónica de Galicia, teñen solicitado a colaboración de Rodrigo Romaní como solista de arpa céltica para diferentes traballos.\nRodrigo Romaní é ademais productor das primeiras obras de artistas como Susana Seivane ou Treixadura, compositor premiado con un Goya, un María Casares e outros galardóns, educador fundador da Escola Municipal de Música Tradicional e Folk de Vigo onde imparte os cursos superiores de arpa, director da primeira orquestra folk de España, Sondeseu, e divulgador das músicas do mundo a través dos programas de Radio Galega Música.\nGravou unha ducia de discos con Milladoiro, e participou noutras formacións como Lizgairo, obtendo diferentes premios e distincións polas súas gravacións en todo o mundo. Como solista ten realizado tres traballos discográficos: Albeida (2001), Cantos Caucanos (2003) e As Arpas de Breogán (2012)\nEntradas para o concerto\nAs entradas para este concerto pódense adquirir na billeteira do teatro o día previo á presentación e o mesmo día da función, de 11.00 a 13.30 e unha hora antes do comezo do espectáculo. Tamén no teléfono: 902-434.443 e no enderezo:www.novagaliciabanco.es\nComentarios (0) - Categoría: Novas - Publicado o 06-06-2013 15:41\nComentarios (0) - Categoría: Alalá / No bico un cantar - Publicado o 06-06-2013 12:17\nVan chegando os festivais de verán\n- Riobó, Kan, Bagad Glazik Kemper, Banda Crebinsky, Harmónica Creams\n19 e 20 de xullo: X Festival Revenidas(Vilaxóan)\n- Fermín Muguruza, Diplomáticos de Montealto, Banda Fura Fura, Caimán do río Tea, Narf, Obrint Pas, Martelo...\n- A Compañía do Ruído, La Gran Orquesta Republicana, Familia Caamagno, Chotokoeu, Sacha na Horta, La Troba Kung-Fu,...\n- Anxo Lorenzo,...\n17 de agosto: Festival Pontelouco (Castrocaldelas)\nComentarios (0) - Categoría: Festivais - Publicado o 06-06-2013 12:15\nMayeusis crea co seu alumnado o grupo de folc Marnabuxa\nA formación está dirixida polos profesores Myriam Cortizo e Ernesto Campos\n«Non somos unha banda de gaitas senón que somos un grupo con gaitas», aclara Ernesto Campos, profesor da área de música tradicional do Conservatorio Mayeusis de Vigo. O músico, compoñente de Crema de Gaita, e a profesora Myriam Cortizo puxeron en marcha hai dous meses o grupo de folc sinfónico Marnabuxa. «O director do conservatorio quería darlle actividade á área de instrumentos de música tradicional», di o gaiteiro para contextualizar os comezos do proxecto.\n«Empezamos a coller alumnos, practicamente os asaltamos, e agora temos uns vintecinco músicos, con idades comprendidas entre os once e os vintepico anos», manifesta Ernesto Campos.\nNaturalmente o principal obxectivo da formación é facer música, pero tamén hai outras pretensións. «Queremos que Marnabuxa sirva coma plataforma de desenvolvemento cultural no eido da música tradicional, como pode ser impartindo cursos ou conferencias, así como tamén queremos que sexa o cerne doutras formacións menores ou interpretes individuais; temos unhas expectativas moi grandes», confirma un dos directores da nova formación musical.\nO grupo aínda só ten dous meses de vida, pero a súa presentación terá xa lugar o vindeiro domingo na catedral de Tui. «Decidimos que a estrea estivese integrada nun concerto que facemos todos os anos na área de gaita de Mayeusis, que é o concerto de gaita e órgano», explica Ernesto Campos. Polo tanto non vai ser un concerto monográfico. «Haberá moita música galega para ser interpretada por solistas á gaita, acompañados polo órgano; e, con Marnabuxa, imos tocar dous temas, por unha banda un arranxo dunha obra anónima recollida do arquivo de partituras da catedral de Tui; e logo faremos a estrea dunha peza miña, titulada Fulgor tudense», explica o músico.\nO grupo está dividido en diversas seccións, ao modo das orquestras. Está o grupo de gaitas, unha sección de corda tocada, unha de vento (clarinetes e frautas), unha de percusión e, a que nós chamamos, instrumentos individuais na que só hai un instrumento de cada, que son a mandolina, a guitarra, o baixo, o piano e a voz solista.\n«Decidimos cualificar á formación grupo de folc sinfónico porque, aínda que a pretensión futura é de constituír unha orquestra, o termo orquestra folc tenno acuñado Son de Seu», comenta Ernesto Campos. A outra formación similar existente en Galicia é Moxenas, que tamén asinou o termo musical galego.\nO domingo a formación musical vaise presentar na catedral de Tui e os seus directores estarán integrados entre o resto dos músicos. «Myriam e eu cremos na dinámica dos grupos de teatro, e dicir, o directos ten que dirixir pero non necesariamente sobre o escenario», engade o profesor do Conservatorio Mayeusis. Ernesto Campos xa tivo experiencias de folc sinfónico hai uns anos cando mesturou ao seu grupo Crema de Gaita coa banda de música de Pontevedra.\nComentarios (0) - Categoría: Novas - Publicado o 06-06-2013 11:23\nAlboroque en Vigo\nConcerto de “Alboroque”. Mércores 5 de xuño. 20 horas. Auditorio Milladoiro. Entrada libre e de balde ata completar aforo\nO mércores 5 de xuño ás 20h no Auditorio Milladoiro da escola, teremos o pracer de escoitar ao grupo “Alboroque”, no que será o seu derradeiro concerto dunha xira de nove que dende Xaneiro ven ofrecendo en distintas vilas de Galicia. Alboroque está composto polos alumn@s de conxunto intrumental do 5º curso da ETRAD.\nA entrada é libre e de balde ata completar o aforo.\nCunha particular formación de instrumentos acústicos galegos, este novo grupo de música tradicional agasalla a quen o escoite cun singular repertorio que vai do estilo máis tradicional ao contemporáneo, incluindo pezas tradicionais de aquí e acolá e mesmo creacións propias."\nTeresa: requinta, voz\nMarilú: percusión, voz e pandeireta\nKiti: zanfona, voz\nHelena: zanfona, voz\nVero: gaita, voz e pandeireta\nComentarios (0) - Categoría: Novas - Publicado o 05-06-2013 13:25\nVideo-clipe de apresentaçom da banda CAXADE com Manu Paino (trompeta e carilhóm), Maria da Pontragha (voz e pandeira), Manu Espinho (bombardino) e Alonso Caxade (voz e acordeóm).\nCaxade é o novo projecto pessoal do músico galego Alonso Caxade (acordeonista em PELdeNOZ, Cuarteto Caramuxo, cabRaret, e bombardinista na Orquestra Os Modernos), umha proposta entre o "indie-folk" e a música minimalista, cumha mensagem transgresora, reivindicativa e retranqueira\nComentarios (0) - Categoría: Novas - Publicado o 05-06-2013 08:35\nPresentación do ‘Jard Rock con Fe’ dos Heredeiros en Vigo e Santiago\nOs Heredeiros da Crus asinarán discos e merchandising na sala El Ensanche da cidade olívica e no Momo da capital ás 20.30 horas de martes e mércores respectivamente. Nos actos tamén se poderá mercar o novo disco, así como a camisola, e os diferentes packs de produtos oficiais da banda de Ribeira.\nOs primeiros en telo foron os que estiveron en Ordes o pasado 24 de maio. Tamén os primeiros en escoitalo, porque agás tres sigles (A Duquesa de Poi, Fransisco Chousa e Non che teño medo), ninguén coñecía os temas do Jard Rock con Fe antes de entrar na LP45 hai dúas semanas.\nPasados os primeiros días, o novo disco dos Heredeiros da Crus comeza a chegar ás tendas, e a crítica (unanimemente positiva), pon de manifesto que os do Barbanza manteñen toda a enerxía que durante anos os levou a converterse en todo un referente no panorama musical en Galicia.\nO Jard Rock con Fe estará á venda este martes en Vigo e mañá mércores en Compostela: dous showcases con sinatura incluída no que estarán á venda tanto o propio disco (15 €), como a nova camisola (10 €). Ademais, os produtos oficiais dos Heredeiros poderán mercarse en packs, como o do 20 Aniversario, con DVD, tanga e camisola por 15 €, o do disco e o DVD por 22 euros e o pack completo con disco, camisola nova, camisola 20 Aniversario, DVD e tanga por 30 euros. Todas estas combinacións ofrécense tamén a través da tenda online de Airapro en internet.\nDurante os showcases (o de Vigo na sala El Ensanche e o de Compostela no pub Momo), os fans dos "máis jrandes" terán ocasión de falar cos seus ídolos, quitar fotos e asinar os seus discos e camisolas, ademais de escoitar os temas do novo disco, que se reproducirán nos locais os dous días. Contra as 20.30 horas darán comezo os actos cos que os Heredeiros queren promocionar o seu novo disco antes de comezar un verán no que ofrecerán concertos en diferentes puntos de Galicia.\nComentarios (0) - Categoría: Novas - Publicado o 04-06-2013 15:16\n• Rodrigo Romaní no Teatro Principal (Ourense) ás 21:00\n• Sés no Teatro Principal de Compostela\n• aCadaCanto en Teo (Os Tilos-Biblioteca)\n• Moxenas Musical Galego no Auditorio do Centro Cultural de Beade (Vigo)\nComentarios (0) - Categoría: Novas - Publicado o 03-06-2013 14:17


A Guarda reafirma o seu compromiso coa compostaxe iniciando o reparto de máis de 200 composteiros individuais - Comarcas na Rede\nHomeBaixo MiñoA GuardaA Guarda reafirma o seu compromiso coa compostaxe iniciando o reparto de...\nA Guarda reafirma o seu compromiso coa compostaxe iniciando o reparto de máis de 200 composteiros individuais\nRealizaranse 5 charlas informativas para que os veciños da vila saiban como empregalos axeitadamente .\nO Concello da Guarda, a través da Concellería de Medio Ambiente, continúa traballando na mellora da compostaxe na vila, neste caso co reparto de máis de 200 composteiros individuais, que xa se están a repartir entre os veciños que realizaron a súa socilitude. Estes kits de compostaxe constan dun composteiro individual, aireadores e termómetros, mercados pola Concellería de Medio Ambiente a través dunha subvención do Servizo de Residuos da Xunta de Galicia.\nRealizaranse un total de 5 charlas informativas no Centro Cultural entre o luns 29, martes 30 e mércores 31 de marzo, nas que a técnica de Medio Ambiente municipal é a encargada de ensinar aos veciños da vila como é o seu funcionamento, cunha breve formación e explicación da montaxe do composteiro. As persoas que se atopan en lista de espera serán chamadas para asistir a estas sesións formativas, que se realizan cun aforo limitado debido ás medidas sanitarias vixentes pola Covid-19.\nAs persoas que aínda non solicitaron o seu composteiro COIN, poden solicitar un de balde chamando 986 61 00 00 (Medio Ambiente) ou no enderezo electrónico medioambiente@aguarda.es\nAntonio Lomba, alcalde da vila, califica esta iniciativa como moi boa, posto que axuda a reducir de xeito importante a cantidade de lixo orgánico que remataría doutra forma nos contedores, a maiores de que os seus usuarios poden empregar o compost que se xere para aboar as súas fincas ou cultivos.\nMontserrat Magallanes, concelleira de Medio Ambiente, aproveitou a ocasión para animar a todos os veciños que aínda non fixeron a súa solicitude a que se inicien na compostaxe e que soliciten un composteiro individual para as súas vivendas, axudando deste xeito ao medio ambiente.


O arquitecto técnico será o protagonista dunha nova revolución no mundo da construción. O xeito que temos de entender a edificación e a planificación de cidades está a cambiar totalmente grazas ás novas tecnoloxías, que axudan a automatizar procesos e a mellorar a distribución dos recursos.\nA profesión está a evolucionar constantemente seguindo as novidades tecnolóxicas. A formación nunca remata posto que un bo profesional ten que estar ao corrente das innovacións en materiais, técnicas construtivas e regulacións. Do mesmo modo, esta formación continua tamén garante novas saídas laborais (nos últimos anos vimos o nacemento de moitas, como o Facility Manager), novas técnicas (BIM e BMS) e novos modelos de traballo (LEN) que axudan no día a día da profesión e o melloran.\nA seguir imos explicar algunhas das tecnoloxías que máis están a marcar e que marcarán a profesión.\nO Building Information Modeling (BIM) é un modelo de visualización e xestión da información que permite ver en tres dimensións todos os elementos da edificación para poder rexistrar o ciclo de vida do proxecto e detectar erros que poidan aparecer. Ademais, grazas aos traballos colaborativos na nube, a comunicación entre os diferentes actores que interveñen no proceso da edificación mellora substancialmente.\nIgualmente, a tecnoloxía da internet das cousas (Internet of Things) tamén xogará un papel chave, sobre todo na xestión e o control de infraestruturas e edificios. A domótica, os sistemas BMS (Building Management Systems), construcións intelixentes… unha longa lista de novas tecnoloxías cunha característica común: mellorar a calidade de vida das persoas.\nOs estudantes do grao serán os protagonistas destes cambios, unha profesión de presente e de futuro que será chave nos próximos anos. Tanto é así que o mercado laboral xa está a incrementar a demanda de profesionais, e o índice de inserción laboral do grao segue en aumento.\nUN GRAO, MUCHAS ESPECIALIDADES


O MpDC denuncia que o Defensor del Pueblo incumple a súa función de velar polos dereitos dos cidadáns - MpDC\nO MpDC denuncia que o Defensor del Pueblo incumple a súa función de velar polos dereitos dos cidadáns\nWritten By Virgulino on 15/9/06 | 14:21\nO Movemento polos Dereitos Civís vén de denunciar que o Defensor del Pueblo incumple a súa función de velar polos dereitos dos cidadáns, especialmente aqueles recollidos no Título I da Constitución, neste caso, o Dereito de Petición.\nEste dereito, recollido no artigo 29 da Constitución, contempla a potestade dos cidadáns de solicitar información ante calquera institución pública, administración, ou autoridade, así como ante os órganos de dirección e administración dos organismos e entidades vinculadas ou dependentes das Administracións públicas, respecto das materias da súa competencia, calquera que sexa o seu ámbito territorial.\nO MpDC solicitou ao Defensor del Pueblo o pasado día 19 de maio que obrigase á Consellería de Presidencia a responder a unha petición desta asociación respecto á actuación policial na protesta dos alcaldes do PPdeG no Parlamento de Galicia o pasado 23 de novembro.\nO motivo desta petición é o sorprendente da actuación policial con este grupo de manifestantes que estaban a incurrir nun delito, pois non se poden realizar protestas ante o Parlamento de Galicia cando se estea a celebrar un pleno, como ocurría naquel momento.\nO MpDC é sabedor como o resto da sociedade das poucas contemplacións da Policía, tanto Nacional como Local, para conter manifestacións pero neste caso non actuaron como de costume. Ningún dos manifestantes foi identificado nin tampouco se levou a cabo unha investigación posterior a pesar de contar cun amplo abano de imaxes fotográficas e de vídeo.\nO Movemento considera inaceptabel que se faga un trato diferente con estes manifestantes pola súa condición ideolóxica, cousa que non ocorreu noutros casos como os mozos que se concentraron na feira de Galiemprego ou os membros de CC.OO que interrumpiron o pleno do concello de Pontevedra.\nDada a semellanza dos tres casos non parece de recibo este trato indiscriminado se ben dende o MpDC móstrase satisfeito con esta actuación se vai ser a liña a seguir nun futuro con outros casos similares de concentracións, sempre cumplindo a legalidade.\nPor todos estes motivos, trasladóuselle unha pregunta á Consellería de Presidencia para coñercer os motivos desta actuación policial e dilucidar se en realidade este era o novo modus operandi das forzas de seguridade. Ante a falla de resposta por parte de administración galega, o MpDC púxose en contacto co Defensor del Pueblo para que velara polo cumplimento do artigo 29, o Dereito de Petición.\nO chamativo deste caso, alén do comportamento da consellería, é a contestación do Defensor del Pueblo na que xustifica a súa non actuación baseándose nunha interpretación inadecuada da lei que regula o Dereito de Petición.\nDesta forma, o MpDC quere denunciar o incumprimento do Defensor del Pueblo da súa función de defensa dos dereitos dos cidadáns, recollidos no Título I da Constitución, entre os que se encontra o anteriormente citado.\nEtiquetas: Actuacións Xudiciais, Concello de Ares, Concello de Pontevedra, concello de vedra, Defensor del Pueblo, Dereito das Persoas, Dereito de Petición, Dereito de reunión e manifestación


Stoupa, o punto de encontro da artesanía e a cultura da Costa da Morte\nque pasa na costa | 18 de decembro de 2017\nA tenda Stoupa quedou pequena para inauguración da mostra Stoupidos\nCee converteuse este sábado no punto de encontro da cultura, da arte e do emprendemento da Costa da Morte. Foi a tenda turística Stoupa a que conseguía congregar case un centenar de personaxes comprometidos coa comarca para estrear a mostra “Stoupidos 2017”, un compendio de artistas da Costa da Morte que levan expoñendo este curso na galería.\nA cita acolleu xentes relacionadas coa arte e a cultura como Viki Rivadulla, Pepe de Olegario, Marinna Mouzo, Oti Fernández, Serj, Fernando Fraga, María Canosa, Concha Blanco, María Lema, David de Lorenzo, Frank Buschmann, Manuel Canosa, María Lado, Rocío Leira, Jesica Coiradas, Nacho Porto, Nano Unzueta ou Juan Louro.\nBegoña Fernández, unha das almas de Stoupa, con Silvina Muñoz\nPero tamén houbo presencia empresarial, con representantes de innovadoras empresas locais como Fresco y del Mar, Coído de Sabadelle, Algareira e Toxogel; e empresarios do sector turístico como O Semáforo de Fisterra, Casa de Carmen de Corcubión ou Casa de Trillo de Muxía e, por suposto, amigos e clientes da tenda. Todos desfrutaron dunha velada co un moi bo ambiente donde brindaron por un próspero novo ano con exquisitos produtos comercializados por emprendedores da comarca: cervexa artesá “Estrela do Mar” feita con auga de mar do Coído de Sabadelle en Vimianzo, e doces de chocolate con algas da Costa da Morte, da reposteira de Xaviña, Silvina Muñoz.\nCheo en Stoupa Cee para a Mostra Stoupidos\n“Stoupidos 2017” é unha exposición conxunta de mais de 20 artistas colaboradores de Stoupa, que invita aos que a visitan a que regalen neste Nadal, agasallos da terra, produtos únicos e feitos na súa totalidade na Costa da Morte. A galería ceense é un proxecto nado fai un ano e medio, que se vai consolidando día a día, e cuxo obxectivo último é vender a “Costa da Morte”, a obra e o talento dos seus artistas, artesáns, escritores, músicos, e tamén dos seus emprendedores.\n“Stoupidos 2017” durará todo o mes de decembro, ata pasar a fin de semana de Reis, e poderá visitarse de luns a sábado de 12h a 14h e de 17h a 21h.\nMaría Lado e María Canosa non faltaron á cita en Stoupa\nEste Nadal, regala Stoupidos de arte da Costa da Morte.\nCreadores da Costa da Morte en Stoupa\nOs barquiños de Mimadriña xa navegan por Stoupa.\nNando Lestón expón as súas creacións en Stoupa.\nMarcos Rodríguez expón as súas fotografías premiadas en Stoupa\n12 meses facendo estoupar a arte da Costa da Morte\nXoanxo Cespón trae a súa visión “Costa da Morte” a súa casa.\nAs Redeiras de Corme, artistas en Cee.\nA deseñadora ceense Jesica Coiradas expón a súa colección de roupa en Stoupa.\nA arte de Viki Rivadulla está que Stoupa.\nStoupa, o novo centro da cultura e artesanía da Costa da Morte\nUn estoupido de cultura para a Costa da Morte.\nPodes ver este artigo na próxima dirección /articulo/cee/stoupa-o-punto-de-encontro-da-artesania-e-a-cultura-da-costa-da-morte/20171218062151086555.html


A banda navarra MAREA estará o 24 de marzo no Multiusos Fontes do Sar | Multiusos Fontes do Sar - Complexo Deportivo Santa Isabel\nA banda navarra MAREA estará o 24 de marzo no Multiusos Fontes do Sar\nA banda de rock’n’roll Marea volverá ao Multiusos Fontes do Sar a noite do sábado 24 de marzo. O grupo navarro liderado por Kutxi Romero estará en Santiago para presentar o seu último álbum, “En mi hambre mando yo”. As localidades están á venda de xeito anticipado a un prezo de 20€ a través de www.losmarea.com, www.entradas.com, 902 22 14 24, NovaCaixaGalicia (902 43 44 43; www.novacaixagalicia.es), Red de Cajeros de CajaMadrid, CajaNavarra, Ibercaja y Grupo Rural, Red TicketMaster, www.ticketmaster.es, 902 15 00 25, FNAC, Carrefour, oficinas Halcón Viajes; e a un prezo de 24€ no despacho de localidades do Multiusos o día do evento. Prohibida a entrada a menores de 18 anos.\nLogo de vender máis de 60.000 entradas e esgotar localidades en cidades como Valencia, Granada, Badalona, Bilbao ou Madrid, Marea a banda navarra arrincará unha mini-xira latinoamericana con paradas en Santiago de Chile, Bogotá (Colombia) e as localidades arxentinas de Santa María de Punilla, en Córdoba, Rosario, Mar del Plata e Buenos Aires. Á volta de Latinoamérica, Marea arrincará en marzo a segunda parte do seu exitoso tour. As dúas primeiras datas en anunciarse foron Santiago de Compostela (24 de marzo, Multiusos Fontes do Sar) e Santander (30 de marzo, Palacio de los Deportes).\nSERVIZOS DE TRANSPORTE PARA O CONCERTO DE “MAREA” NO MULTIUSOS FONTES DO SAR\nDetállanse de seguido os servizos de transporte urbano con motivo do concerto:\nSERVIZO LANZADEIRA desde a rúa de Ramón Piñeiro (lateral Parlamento de Galicia) ata o multiusos Fontes do Sar a partir das 19.00 h.\nA LIÑA C11 (circular de Fontiñas) accede ao multiusos Fontes do Sar nalgunhas das súas viaxes o sábado pola tarde: 18:30, 19:00, 19:30, 20:00, 20:55 e 21:30 (horas de paso aproximadas por Xeneral Pardiñas). As paradas máis céntricas para acceder a esta liña sitúanse na rúa Xeneral Pardiñas, praza de Galicia, rúa da Ensinanza, rúa Virxe da Cerca e rúa de San Pedro.


N. Rexistro 480330\nO aloxamento atópase en Ibarrangelu, na bisbarra de 'VIZCAYA', provincia de Bizkaia. Ten unha capacidade máxima para 65 persoas e dispón de O noso aloxamento dispón de Cheminea propia, Calefacción, Xardín-terraza, Cociña propia, parking, Leña de balde, lavadora, forno, microondas\nA propiedade está situada no "VIZCAYA", no municipio de "Ibarrangelu" (fóra da cidade, a 7 km da cidade). É un lugar montañoso, preto da costa (2 km da praia "LAIDA"). Tamén podes visitar Urdaibai (0 KM), Bilbao (45 KM), Lekeitio (25 KM), Guernica (11 KM). O establecemento ten conexión a internet, aire acondicionado (só nas principais salas), servizo spa, xardín-terraza, bar-cafetería.\n- spa, xardín (9000 m².), Xogos para nenos


Ligamats - IMATXINA XVI Edición\nCategoría A: Martes, 3 de marzo de 2020 de 16:00 a 19:00.\nCategoría B: Mércores, 4 de marzo de 2020 de 16:00 a 19:00.\nCategoría C: Xoves, 5 de marzo de 2020 de 16:00 a 19:00.\nClasificaranse para a Fase Final os catro equipos con maior puntuación en cada categoría.\nO transporte ata o Pazo de Congresos, Auditorio Mar de Vigo (Avda Beiramar, 59 – Vigo) correrá a cargo de cada un dos centros participantes. Os participantes han estar 10 minutos antes da hora do comezo da proba.\nA inscrición terá como data límite o día 10 de febreiro de 2020. Cada Centro poderá inscribir un equipo por categoría. Así mesmo poderá presentar un segundo equipo quedando supeditada a súa participación o número total de inscritos. A confirmación de equipos admitidos e o horario será comunicado aos centros antes do 20 de febreiro de 2020.\nObterán diploma de participación todos os membros dos equipos, e terán premio todos os integrantes dos equipos que pasen á Fase Final. Así mesmo tamén terán premio os Centros clasificados en primeiro e segundo lugar de cada categoría na Fase Final.\nAPRAZADAS AS PROBAS DA FASE FINAL DE LIGAMATS XVI\nComo medida preventiva debido á situación de continxencia xenerada pola expansión do coronavirus e dacordo coas indicacións establecidas polas autoridades competentes, as probas da Fase Final de LIGAMATS quedan aprazadas para as tres categorías e ata novo aviso.\nUnha vez poidamos celebrar a Fase Final, a entrega de diplomas e premios a finalistas e gañadores realizarase no acto de clausura de IMATXINA XVI Edición, nunha data que será comunicada coa suficiente antelación a todos os equipos finalistas (fixaremos a data en función da evolución dos acontecementos e das medidas que sexan adoptadas polas autoridades competentes para a xestión da crise do coronavirus).\nGrazas a todos e moita sorte na competición!


Feijóo cualifica de "indigna" a denuncia da Hepatite C\nFeijóo cualifica de "indigna" a denuncia da Hepatite C\nRedacción | miércoles, 29 de junio de 2016, 13:36\nARCHIVADO EN | Sanidade Hepatite C feijoo Parlamento\nO presidente da Xunta, Alberto Núñez Feijóo, cualificou de "indigna" a denuncia por supostos atrasos na administración de tratamentos a afectados por Hepatites C en Galicia e proclamou que "a inmensa maioría dos facultativos" do Servizo Galego de Saúde comparten a súa postura, tras volver rexeitar calquera demora ligada a cuestións económicas.\nNo pleno, reafirmouse nas críticas que fixo nunha entrevista en Onda Cero en relación aos impulsores dunha denuncia promovida pola Plataforma de Afectados pola Hepatite C e polo colectivo Batas Brancas, co doutor Evaristo Varo á fronte, por mor da que se abriu unha causa xudicial, con dous cargos destacados do Sergas investigados.\nO presidente asegurou este mércores coñecer "perfectamente" os "intereses que hai detrás". "Seino e por iso reitero: cando médicos que fan transplantes hepáticos a 100.000 euros cada transplante e despois din que se diminúe o diñeiro da Hepatite C é indigno. E a inmensa maioría dos facultativos do Sergas consideran indigna esa denuncia e o seu posicionamento", espetou Feijóo.\nFíxoo en resposta a Antón Sánchez (AGE), quen previamente lle afeou as súas declaracións en Onda Cero e a súa "soberbia" ao "permitirse criticar" aos médicos que "cumpriron o seu deber ao defender vidas". "Que é o que lle parece reprochable? Que faría vostede? Tapar os casos? Tamén pon en cuestión a Xustiza?", ha inquerido.\nFeijóo subliñou que en Galicia "déronse máis tratamentos e diagnosticouse máis Hepatites C" que na media de servizos de saúde do resto de España. "E desde que me fixo a anterior pregunta tratáronse 341 pacientes máis, siga insidiando", espetou.\nDito isto, insistiu en que son os profesionais do Sergas e os médicos "os que receitan" para tratar a Hepatite C, como deciden os que integran outras comisións como a da hormona do crecemento, a esclerose múltiple ou a de oncoloxía.\n"Eles fan as propostas e o 99 por cento dos pacientes que chegaron á comisión tiveron os fármacos; o 1 por cento restante non porque os médicos tiveron que velar polas contradicións dos fármacos iniciais da Hepatite C, xa que algúns podían producir efectos demoledores en pacientes con cirrosis", explicou.\n"O XUÍZ NON ACEPTOU A ACUSACIÓN POR HOMICIDIO"\nE é que a causa se fixo pública cando transcendeu que dous altos cargos da Xunta foran citados a declarar en calidade de investigados -antiga figura do imputado- por un suposto delito de prevaricación administrativa en relación con atrasos na subministración de fármacos a pacientes de hepatite C, algúns dos cales falecerían sen chegar a recibilos.\nTanto o Sergas, co conselleiro de Sanidade, Jesús Vázquez Almuiña, á fronte, como Feijóo defenderon entón que sempre se usaron criterios clínicos para a atención de pacientes. O presidente insistiu nesta idea na sesión de control e subliñou que o xuíz "non aceptou a proposta de acusación por homicidio".\n"Vostede leu a denuncia? Non cre que debería ter un pouco de continencia e humildade, outra actitude ante as familias?", preguntou Antón Sánchez ao titular da Xunta, ao que lembrou que chegou a dicir que "por dous ou tres casos non se podía falar de recortes".\n"Cal é para vostede a cantidade idónea? Insisto, por que critica aos médicos? Ou é que tamén critica á Xustiza por procesar á Xunta?", instoulle a aclarar.\nNesta conxuntura, Feijóo tachou de "indigno" que médicos que fan transplantes hepáticos "a 100.000 euros cada transplante" digan despois que se "diminúe" o diñeiro da Hepatite C e agregou que a denuncia presentada tamén é "indigna" para concluír que "a inmensa maioría de facultativos do Sergas" coinciden na súa percepción.\nOs afectados denuncian retrasos en tratamentos de Hepatite C para "cadrar as contas"\nLos investigados por los retrasos de la hepatitis C “dejaron muchas lagunas” según la acusación\nCine, música, teatro y talleres intentarán poner a 'Compostela en marcha' y reactivar la hostelería con garantías


Por Ivan Calviño Gomez hace 1884 días\nDurante as clases que fomos tendo ao longo do curso, un tema recurrente foi o uso das novas tecnoloxías como medios de comunicación. Como podemos ver perfectamente cada día a día, o mundo está perfectamente comunicado entre sí como nunca antes estivera. Se queremos falar con alguén a distancia xa non é un impedimento, mediante chamadas telefónicas, videoconferencias ou mensaxes de texto podemos contactar con calquera en cuestión de segundos, cando isto fai uns anos houbera requirido de máis tempo e sobre todo máis medios.\nO sector da comunicación da un paso máis nos últimos coa chegada das redes sociais á nosa sociedade. Xorde un novo espazo de socialización e as formas de socializar tamén cambian. Por outro lado redes como Twitter permiten expresarse de forma rápida e sinxela, e vese como xorde nela o poder de transmitir ideas a unha gran cantidade de xente.\nNo mundo actual todo está conectado, e esa interconexión facilita en gran maneira o noso día a día. Sen embargo compre preguntarse unha vez máis se a educación está a avanzar de maneira conxunta coa tecnoloxía e se lle está a sacar todo o proveito que debería.\nO certo é que unha vez máis a resposta é non. Por desgraza o sector educativo soe pecar de individualista. No sector escolar os centros soen estar bastante illados uns dos outros, e mesmo dentro deles a cooperación entre profesores non é o que debería ser.\nO problema está na idea que se ten dos centros, a cal soe consistir en velos como organismos autónomos que funcionan por si mesmos baixo unhas directrices que lles chegan de organismos superiores, en lugar de velos como pezas dun mesmo sistema con unha serie de obxectivos comúns. Por outra parte, o feito de que algunhas veces se fomentara a competitividade entre centros premiando aos que obtiveran mellores resultados tampouco axudou a crear conciencia colectiva.\nO caso é que este individualismo está a lastrar o avance da educación. Como exemplo só se tería que imaxinar un traballo en grupo nunha clase, no cal os membros do grupo traballaran pola súa conta pero sen falar entre eles nin ensinar nada do que fixeron aos seus compañeiros. Unha vez rematado o traballo cada un entregaría a súa parte, sen ningún tipo de cohesión entre elas e de difícil comprensión. Tal vez se poidera sacar algo de ese traballo, pero o resultado en relación ao tempo e aos recursos invertidos sería de risa.\nPois isto é o que moitas veces fan os centros educativos do noso sistema escolar. Néganse a compartir os seus resultados ou a abrirse para recibir axuda de outros centros. Mesmo en centros cercanos entre eles a cooperación a veces é nula, e sendo esta a era das telecomunicacións é unha lástima que non se lles poida sacar máis partido neste tema.\nXa sexa para intercambiar resultados, buscar solucións conxuntas, aconsellarse entre si ou simplemente para realizar actividades. No ámbito universitario vemos como esto é algo máis extendido, por que non aplicalo tamén ao ámbito escolar?\nPor outra parte tamén sería moi bo para os alumnos poder comunicarse e coñecer aspectos doutros centros e lugares. Nunha das entradas que subín con anterioridade fixen mención a un proxecto no cal os alumnos se podían relacionar con outros alumnos doutros países grazas a un xogo de mundo aberto. Isto é unha vantaxe e permite aos alumnos establecer novas relacións e coñecer novas culturas, así como practicar idiomas.\nPara facer isto xa se teñen os medios, tamén os coñecementos necesarios e sábese que pode resultar moi beneficioso, agora o único que falta é a iniciativa.


SuperManager x. 19: de resaca | Andrómenas\nSuperManager x. 19: de resaca\nBalance da xornada 18\nÚltima hora: Llull é baixa definitiva. Artigo actualizado o sábado: Thomas Heurtel xa volveu xogar na Euroliga, mais non estivo moi atinado. O Barça (inda) non deu o parte para esta xornada. O normal é que xogue, mais eu non lle daría entrada se non o tiñamos; se o tiñamos, consideraría a súa venda (Pangos estivo mellor na Euroliga e vén de facer moi bo partido a semana pasada). Así que con esa incerteza, o mellor é mirar outras opcións. Llull apenas xogou na Euroliga por precaución, pero viaxou a Málaga. Ademais, o Madrid deu de alta a Prepelic, que o que adoita xogar de base cando non están Llull ou o Facu. Se estivese descartado, non tería viaxado; mais non hai ningunha garantía de que xogue. Que facer con el? Se non o temos no equipo, o mellor é pasar del; se o temos… quedar con el implica un risco que haberá a quen lle compense asumilo e a quen non. Explícome. Se con Llull todo nos cadra ben e sacalo vainos deixar un equipo que non é do noso gusto, pode compensar mantelo incluso aínda que se dea o peor escenario (porque a combinación de pivotes que nos gusta igual compensa eses puntos que deixamos de gañar e sobre todo porque se saímos cun equipo que non nos convence, pode que a semana que vén non teñamos cambios abondo para arranxalo). Cada quen terá que sopesar o seu caso (eu quedarei nalgúns equipos con el e noutros, nos que teña algún cambio dispoñíbel, dareille saída). Así que Llull non sae da listaxe, pero baixa ao segundo chanzo. Como o menorquino non está descartado, a opción Facu tamén resulta incerta; só pensaría nel se xa o tiñamos no equipo. A dúbida de Llull, que era unha das principais bandeiras, unida á gran actuación de Eriksson na Euroliga, lévame a metelo na listaxe. Xa estaba apuntado fóra como opción de risco para esta polo rival (o Baskonia). Esta semana igual lle sae ben ou non, mais ao repetir a seguinte na casa (lembro que mellora moito de local) e contra un rival moi favorábel, a dúas xornadas ofrécenos unha bandeira que debería roldar os 30 de valoración na suma das dúas.\nA 18ª xornada foi unha borracheira de valoracións altas, agora toca despexar o caletre e tomar boas decisións.\nPrevía xornada de moitos puntos. Así foi. Porén, pensaba que ían ser os pivotes os que dispararían o contador de valoración; foron os bases. Este tipo de xornadas son moi perigosas, porque se fallas nunha na que as puntuacións se moven arredor dos 120 puntos, vas ceder pouco terreo; se fallas nesta na que o normal era superar os 200 (a pesar das baixas da última hora de Heurtel e Jaime), supón unha desfeita. Por fortuna, atinei bastante desta volta. Nos meus equipos pasei en case todos dos 200, incluso os 220 foron bastante habituais, e nun par acadei os 260. Ese foi o caso do meu peor equipo (47 mil da xeral), que marcou o meu máximo da tempada: 269.4. Só deron para facer o 33 da xornada. No meu mellor fixen 221.2 puntos que serviron para gañar posicións: 46 postos até o 310º da xeral. O meu segundo tamén regresou ao Top 500.\nA lectura da xornada foi a correcta, incluíndo a actualización do artigo coas novidades do Madrid para situar a Llull como opción preferente para a cuarta bandeira. A baixa de última hora de Heurtel influíu noutra das cotas destacadas na listaxe, Ribas, esta con resultado negativo. Sen o francés tivo que facer as veces de base, onde eu creo que é menos valioso.\nEsta semana non imos ter tantos problemas coas bandeiras. Semella que o que vai marcar diferenzas será a cuarta á e a elección de pivotes entre as varias opcións que apuntan a pico.\nÁ espera de novas do estado de Heurtel, as cousas semellan estar moi claras na posición.\nLapro vén de facer unha barbaridade na última xornada e o Andorra é unha defensa media. Non hai razón para que non siga como fixo, por máis que na ida non o fixera ben.\nFisher está a conseguir que a afección do Resa non bote de menos a Renfroe. Vén de cumprir o seu terceiro partido consecutivo a un nivel extraordinario. Está fantástico en anotación, asistencias e, a pesar da súa baixa estatura, en rebotes (5 de media se excluímos o debut). Está a asumir as mesmas funcións que o seu compatriota e polo de agora co mesmo éxito. Está moi barato para o que dá e debería ofrecernos unhas cantas semanas de subidas do 15%. O partido da xornada é complicado, enfróntase á defensa dos uns que máis medrou: o Valencia. Era unha das defensas accesíbeis na posición, pero nas últimas xornadas está a ser a que menos recibe de toda a liga. Iso non ten tanto efecto cando estamos a falar da referencia dun equipo (e Corey xa o é), el vai a seguir máis de 25 minutos por partido en cancha e o xogo do Manresa continuará a pasar polas súas mans, non deixará de asumir lanzamentos e sacar faltas nas penetracións. Despois venlle un partido máis favorábel na visita a Málaga. O Unicaja sen Díaz está a permitir moito aos bases.\nLlull deixounos unha moi boa xornada e parece que empeza a funcionar. Esta semana, contra un rival complicado (Unicaja), debería ter bastantes minutos outra vez. Non debería descansar pola importancia do partido, pero se o fixese, deberiámolo saber a tempo porque nese caso xa non viaxaría. Non podemos pensar nel a moi longo prazo pola incerteza da rotación de Laso, mais cando menos para esta semana parece unha bandeira moi gorentosa: o Unicaja é unha defensa amábel na posición. A semana que vén tamén teñen unha visita moi esixente, Baskonia, así que debería volver estar.\nEnnis regresa a Andorra e volve cobrar interese. De local case dobra a súa media e achégase aos 20. O maior atranco para a súa inclusión é o momento do seu rival, a Penya. Os de Badalona levan cinco vitorias nos últimos seis partidos e subiron moito o nivel defensivo (a mellor defensa das ás de longo neste ciclo de vitorias).\nA defensa do Granca é bastante amábel cos bases (vén de recibir o pico de Laprovittola), así que Huertas (20 na última xornada) ten un partido propicio (16.8 na ida). A semana que vén enfróntase ao Madrid, tamén fóra.\nFitipaldo de local mellora o seu rendemento (até os 12 de media) e o Burgos ten unha gran oportunidade de rachar contra o pechacancelas cunha xeira de 4 derrotas. O GBC é dos equipos que máis reciben dos bases. Despois ten unha saída complicada a La Laguna.\nCoa baixa dun Gutiérrez que non deu o nivel, Pérez terá que asumir máis minutos na dirección dos donostiarras. Ofrece a súa mellor versión fóra da casa (12 de media), aínda que o rival non acompaña moito: o Burgos de local é dos equipos que menos reciben na posición. A nova saída da vindeira semana a Gran Canaria é algo máis benévola.\nSe procuramos unha bandeira e temos poucos cartos dispoñíbeis, Vives é unha boa opción. A nova lesión de Diot debería darlle algún minuto extra, está mellor ca no primeiro tramo da tempada, Van Rossom baixa fóra e o Manresa concede bastante valoración dos bases.\nCos mesmos requisitos temos a Alocén. McCalebb mancouse na última xornada, así que debería ter bastantes minutos contra o Breo de local. A súa media na casa cuadriplícase e o Breo é das defensas que máis conceden aos bases. Hai cousa dun mes xogou bastantes minutos na casa contra o Murcia (que fóra é unha defensa amábel na posición) e acadou a vintena; tamén tivo outro encontro na vintena de local contra unha Penya que deu moitas facilidades na posición.\nSe Hannah estivese con ritmo de novo, a visita do Baskonia sería un encontro propicio para el. Agora mesmo, agás que xa o vexamos destacar na Euroliga, será mellor agardar. Tamén haberá que esperar cando menos á Euroliga para ver o estado de Heurtel. Dependendo de como ande da lesión, incluso podería ser unha opción para a xornada Pangos, que rendeu a gran nivel ante a baixa do francés. Xa haberá tempo para actualizar.\nDous clarísimos, un con vantaxe e un cuarto que marcará diferenzas.\nBrizuela deu unha nova exhibición a xornada pasada e nesta queda na comunidade de Madrid para enfrontarse a un Fuenla que de local concede moitísima valoración na posición. Fixo.\nSerá difícil que Beirán quede co bono contra o Barça, mais segue a ser un xogador incuestionábel: supera os 22 de media como local e agora ten dous partidos seguidos na illa.\nOkoye, que sumou toda a súa valoración na prórroga a semana pasada, ten un partido moi favorábel contra o Breo. Os lucenses fóra da casa son das peores defensas na posición e o xogador con pasaporte nixeriano eleva as súas medias até os 17. Ademais, atópase no mellor momento da tempada. Fisac confía nel incluso cando non lle estean a saír as cousas (como a semana pasada), así que terá moitos minutos e lanzamentos (a súa efectividade medra de forma apreciábel de local). A semana que vén debería ter un rival duro nunha Penya que non creo que se pareza á que vimos na ida.\nVasileiadis de local valora mellor (16 de media) e o Murcia (14 na ida) está a permitir bastante valoración fóra da casa. Despois vai a Valencia, que tampouco é das defensas máis esixentes na posición.\nEstamos a ver xa ao Gentile que marca diferenzas (roldou a vintena en 3 dos últimos 4) e esta xornada ten unha saída moi propicia a Fuenlabrada.\nPopovic regresou da lesión a gran nivel. É o xogador máis importante do Fuenla e xa está a disputar moitos minutos. Esta semana enfróntase de local á defensa máis permisiva coas ás: Estudiantes, un rival que se lle dá moi ben (case 15 de media contra eles na súa carreira). Contra o Barcelona non debería ser unha venda obrigada, nun bo partido no lanzamento debería facerlles bastante dano.\nO Valencia é bastante vulnerábel na posición, así que a xornada non pinta mal para Toolson. Nas últimas 11, en 9 superou a decena. Só fallou neste tempo contra o Madrid (unha das mellores defensas da posición) e o Breo (unha das mellores como local). As súas posibilidades melloran se o partido se vai a un final igualado (algo probábel, polo bo nivel competitivo que está a amosar o Manresa), porque aí adoita tomar protagonismo pola súa boa man dende os 4.60. Despois vai a Málaga.\nDe Matt Thomas podemos dicir o mesmo que a semana pasada: xa está asentado no equipo e leva unha boa liña (3 partidos superando a quincena). Parece o único exterior fiábel no Valencia e o Manresa é unha defensa media na posición. Despois recibe a visita do Obradoiro, que é bastante permisivo na posición.\nMcFadden case dobra a súa media de local (supera a vintena) e agora ten dous partidos seguidos na casa. Ao Barça pode facerlle moito dano se lle entran as triplas (13 de valoración na ida) e o Burgos tampouco é das defensas máis duras (10 na ida).\nSen Shengelia, Shields mantén o bo nivel: son xa 3 xornadas superando a quincena. A semana que vén deixará de ser boa opción, porque despois de Gran Canaria tócalle Madrid.\nEyenga fixo un partido inmenso contra o Real Madrid. Coas condicións que ten é complicado explicarse a súa intermitencia. É esa irregularidade a que o trae a este chanzo, mais se xoga ao nivel da semana pasada contra unha defensa tan permisiva coma a do Estu debería dar un bo pico. Os precedentes contra o Estu non falan ao seu favor (ten un tope de 6 e dous negativos como local). Despois vai a Barcelona.\nSeibutis estaba en boa dinámica e o Breo dá facilidades na posición, semella boa opción para a xornada. Para a visita a Badalona xa xera algunha dúbida máis.\nAínda que Vidal fóra da casa baixa os seus números, está a xogar ben e o Zaragoza é moi permisivo na posición, polo que se xa o tiñamos podemos considerar aguantalo esta semana (13 na ida). A seguinte, de local contra o Murcia, pinta ben.\nAínda que non ten o mellor rival posíbel, se temos algún equipo moi apurado de cartos e precisamos unha bandeira, Dani Díez está en moi boa liña (6 dos 7 últimos na decena).\nA chegada de Sutton fará que Cancar volva xogar máis tempo en posicións exteriores, así que non terá opción de repetir os 8 rebotes da última xornada. Na casa baixa un pouco os seus números, mais o GBC é un rival propicio na posición (11 na ida) e desta vez ten máis opcións de quedar co bono. A semana que vén terao bastante máis complicado na visita ao Canarias.\nNon parece unha xornada para Lundberg pola mellora do Valencia na defensa do 1. No caso de Eriksson, aínda que lle veñan dous partidos seguidos de local (onde mellora os seus números de forma apreciábel), é mellor agardar á semana que vén contra o GBC (o Baskonia é unha das mellores defensas no tres e deixouno en 5 na ida); porén, como opción para cazaxornadas pode ser interesante (acadou a vintena na visita da tempada pasada). Hanga, aínda que está a ser a á máis consistente do Barcelona, ten por diante dous partidos duros: o Canarias é unha das defensas máis complicadas e o Fuenla fóra da casa está a ser a defensa que menos concede na posición. Igual cumpre, pero o mellor é buscar opcións que o teñan máis doado. Para cazaxornadas non é mala opción Benite contra o GBC.\nOs pivotes, unha semana máis, ofrecen moito onde elixir.\nCon Dubi o rival importa pouco, mais neste caso enfróntase a unha defensa amábel.\nTodorovic ofrécenos unha bandeira moi fiábel (só fallou unha vez nos últimos 12 partidos) e esta semana enfróntase a unha das defensas máis hospitalarias cos pivotes: Andorra. A próxima xornada tamén é moi favorábel para el, o Zaragoza é das peores defensas interiores a domicilio.\nCaner-Medley foi un dos xogadores máis destacados da xornada. Ao seu habitual festival de rebotes (igualou o seu máximo de 13) sumou o seu tope anotador do ano: 15 puntos. Agora ten unha saída moi favorábel a Fuenlabrada (equipo que máis recibe dos interiores), contra o que xa na ida rozou a vintena. A semana que vén volve ter un partido moi favorábel na visita do Andorra (26 na ida).\nOutro que non abandona o primeiro banzo é W. Thomas. Segue a superar os 25 minutos de xogo. Iso, unido á súa calidade e determinación, fan del un seguro: 9 xornadas consecutivas superando a decena e a maior parte delas incluso a vintena. Ten un partido moi favorábel esta semana.\nQue o Madrid xogue fóra sempre supón un alivio na incerteza que adoita xerar Laso no SM. Así que Tavares preséntase como unha opción de bandeira moi interesante esta semana. O Unicaja non é das defensas máis duras no interior e o caboverdiano xa dominou a pintura na ida (32.4, o seu tope da tempada). Despois enfróntase ao Baskonia, contra o que tamén o fixo moi ben na ida.\nHuskic completou os tres partidos nos que xogaron sen substituto de Thompson sen baixar da vintena. A chegada de Sutton debería restarlle un pouco de protagonismo ofensivo e tamén fará que poida descansar algúns minutos máis. Porén, debería ser unha transición gradual, esta semana aínda parece unha opción moi atractiva contra a feble defensa do GBC. A semana que vén ten unha saída complicada a La Laguna, mais el adoita mellorar as súas prestacións lonxe de Burgos.\nAínda que no global da tempada o Baskonia sexa unha das mellores defensas dos pivotes, leva varios picos recibidos nas últimas xornadas e Balvin é un perfil de interior que pode facerlles bastante dano. O checo está nun bo momento, na casa mellora moito os seus números (case 17 de media) e xa na ida superou a quincena contra os vitorianos. A semana que vén ten partido para saírse: repite de local contra o GBC, peor defensa interior a domicilio. Moi interesante a dous partidos.\nTomic está nun bo momento (leva catro boas valoracións seguidas) e fóra da casa mellora os seus números. É un partido de esixencia (Canarias), así que debería ter minutos e protagonismo. Despois ten un partido de local contra unha das peores defensas interiores (Fuenla), mais aí o perigo é que Pesic lle dea descanso.\nBrodziansky de local é un xogador máis consistente (case 18 de media) e o Murcia vén recibindo moita valoración interior. Non parece haber ningún xogador nos homes de Sito Alonso que poida deter os 210 centímetros do eslovaco. Apunta a pico. A única pega é a súa irregularidade. Despois ten unha saída complicada a Valencia.\nMáis regular, inda que con menos probabilidade de pico (o seu perfil non é tan indefendíbel para o Murcia), temos ao seu compañeiro Llovet. 17 de media de local e un rival amigábel cos interiores rivais. Despois debería saír pola visita a Valencia.\nWhittington é un xogador moi importante na ofensiva colexial. Ten unha saída moi favorábel a Fuelabrada, que concede moitísima valoración interior, e despois enfrontarase por segunda vez en cousa de mes e medio ao seu ex: Andorra, que tamén recibe moito por dentro.\nHarangody volve repetir na listaxe. Xogador moi incómodo en defensa e un traballador incansábel. Apaña as bólas soltas e aproveita as boas posicións para anotar cunha suspensión tan efectiva como pouco estética. Leva un mes sen baixar da quincena e agora ten por diante dous rivais moi favorábeis.\nVoigtmann non está a valorar tanto como esperaba e parece que a chegada de Jones vaino descargar dalgúns minutos. O partido contra o Granca aínda lle é favorábel, co que pode aguantar unha xornada máis nalgúns equipos, pero a semana que vén na visita ao Real Madrid xa non parece unha opción tan interesante.\nFran Vázquez vén de facer a súa mellor valoración da tempada. Non será doado que volva superar a vintena, pero o Breo é unha defensa bastante permisiva e o chantadino superou a decena en 8 dos últimos 9 partidos.\nSingleton pode facerlle moito dano a Abromaitis. De feito, na ida así foi: 30 (o seu tope da tempada). O problema con el é que fóra da casa baixa un pouco e sobre todo que é un xogador irregular. Queda como aposta de risco.\nSe procuramos a diferenciación, Diagne ofrece unha bandeira interesante. Estivo a bo nivel nos seus últimos dous partidos e sempre superou a decena contra Penya des que está en Andorra (15.2 na ida). Ademais, de local os seus números medran de forma apreciábel. A mágoa con el é que rara vez chega aos 20 minutos de xogo.\nDous interiores do Andorra vólvense a enfrontar ao seu ex: Jordan e Shurna. O xamaicano non acaba de atopar regularidade, así que só o deberíamos ter en conta para cazaxornadas. Pola súa banda, John chega en boa dinámica: 3 partidos consecutivos superando os 14. Está lanzando con moita efectividade e aí, nos tiros abertos, é onde lle pode facer máis dano á Penya. Está a un prezo económico e pode darnos algúns cartos.\nO Zaragoza na casa é unha defensa moi dura, polo que o ideal é vender esta semana a Brown. Porén, se non temos cambios abondo, é posible que acade a decena e a vindeira xornada ten un partido para pico na visita do Murcia.\nSó dous interiores acadaron a vintena este ano contra o Barça, o último hai dez xornadas. É posíbel que cumpra (12 na ida), mais cómpre darlle un descanso a Iverson se temos un cambio dispoñíbel. Lalanne está a facer bos partidos, e non descartaría que cumpra neste, pero o sensato é vendelo: o Valencia é unha defensa interior moi dura e aínda máis complicada na outra canastra, co que non sería de estrañar que o haitiano se meta outra vez en problemas de faltas (como na ida, onde quedou nun negativo). Poirier está a participar pouco no xogo ofensivo (nas cinco primeiras xornadas superou a decena de puntos tres veces; nas trece seguintes, dúas) e fóra non me ofrece moita confianza. Con Jones hai que agardar un pouco, a ver que nos pode ofrecer.\nEn Andrómenas a cousa tamén marchou ben, a pesar de ter no equipo tanto a Heurtel como a Jaime. O resto todo foron acertos, incluídos os dous bases máis valorados (Lapro e Fisher). Cheguei aos 219.8 puntos (tope da tempada para este equipo) que me permiten recuperar bastante do perdido a pasada: case 1200 postos gañados até o 7427º da xeral. Non paga a pena mirar o que me separa do Top 1000, porque segue a ser un mundo.\nPola situación de Llull cambio o plan orixinal. Como xa non o tiña no equipo, non representa un problema. Esa cuarta bandeira agora seguirá nas ás, sae Jaime e entra Eriksson. Tamén sae Heurtel e entra Ennis. No pivote manteño o que tiña pensado, entra Caner-Medley por Iverson. Sopesei a opción de dar entrada a Tavares como cuarta cota, mais prefiro non asumir a incerteza que implica a rotación do Madrid.\nMaterial gráfico utilizado: a imaxe da cabeceira pertence a The Simpsons (Matt Groening, 1989-478943548712).


O Psdeg-Psoe de Ourense celebra o día internacional contra a explotación sexual e a trata facendo un chamamento a "erradicar por completo" a prostitución - BadalNovas\nInicio Provincia O Psdeg-Psoe de Ourense celebra o día internacional contra a explotación sexual...\nAudio de Rafa Villarino, secretario provincial e de Zaida Rodríguez, secretaria de igualdade da executiva provincial do PSdeG-PSOE de Ourense.\nO PSdeG-PSOE de Ourense celebrou hoxe 23 de setembro un pequeno acto reivindicativo con motivo do Día Internacional contra a explotación sexual e a trata de mulleres, nenas e nenos. Esta práctica, estendida por todo o mundo, é, segundo os socialistas “unha manifestación extrema da desigualdade das mulleres e da súa pobreza na nosa sociedade”. O acto que tivo lugar na ribeira do río Miño contou coa presenza do secretario provincia, Rafael Rodríguez Villarino; a secretaria de igualdade da executiva provincial, Zaida Rodríguez; a xefa de da unidade provincial de violencia sobre a muller, María Alida Iglesias; e concelleiras e concelleiros do grupo municipal do PSdeG-PSOE de Ourense, ademais dunha representación das Xuventudes Socialistas.\nSegundo datos de Nacións Unidas e da Unión Europea, as mulleres e as nenas representan o 71% das vítimas de trata detectadas en todo o mundo e o 80 % das identificadas en Europa occidental; o 95% delas acaban explotadas para a prostitución. A explotación sexual é a forma máis común de explotación (59%) seguida do traballo forzado (34%). As mulleres, ademais, atópanse entre as máis afectadas pola pandemia. Compartimos o chamamento de Nacións Unidas para que a resposta ao COVID-19 e a recuperación posterior a nivel mundial asignen un lugar prioritario á dignidade humana e os dereitos humanos. Debemos redobrar os esforzos para protexer ás vítimas da trata e evitar que as\npersoas vulnerables sexan explotadas.\nPola súa banda, o voceiro provincial dos socialistas ourensáns, Rafael Rodríguez Villarino fixo fincapé na “firme vontade” do PSdeG-PSOE de Ourense de que a trata “se converta en algo propio do pasado no menor tempo posible” e valorou como “negativo” que a sociedade, en pleno século XXI, “siga asistindo perplexa a casos de explotación e trata sexual”. Villarino tamén subliñou que na época da pandemia e segundo información de ONGs “esta situación agudizouse” e afirmou que “os socialistas pronunciámonos para acabar con esta lacra dunha pandemia que dura anos e non debería existir“.\nDende o PSdeG-PSOE de Ourense lembran tamén o traballo do Goberno central nos últimos meses dirixido a aprobar a Lei integral contra a trata de seres humanos con fins de explotación sexual e contra a prostitución. Un debate que os socialistas levaron o Congreso, onde foi aprobada a proposta e lembran as palabras da voceira socialista no Congreso e Vicesecretaria Xeral, Adriana Lastra: “No es posible un país en igualdad mientras convivamos de manera normalizada con violaciones de derechos humanos en las carreteras, los parques, los polígonos y los pisos”.\nExposición pública do expediente do proxecto da obra de saneamento da rúa Aldea de Arriba, en Dacón


Seleccionamos plantas para diapositivas alpinas: fotos e nomes > O xardín\nRecentemente, nas parcelas de xardín é cada vez máis posible atopar unha excelente composición, chamada xardín de rochas; é un outeiro de pedras, decorado con fermosas plantas montañosas.\nPara diluír habilmente o deseño da paisaxe cunha decoración orixinal, cómpre entender todas as propiedades intrincadas necesarias para a súa creación. Pero o principal é elixir as plantas correctas para a diapositiva alpina, estudar as súas fotos e nomes.\nEntre as cores elixidas para o tobogán alpino, as campás amantes da luz e resistentes ao frío sempre ocuparon un lugar importante. Pode atopalos en varios lugares, pero son os máis numerosos e diversos nos subalpinos e as montañas alpinas.\nEstas plantas favoritas de xardineiros, que adoitan utilizarse para diapositivas alpinas de moda e outras composicións de deseño, son herbas perennes, ocasionalmente un ano ou bienal.\n¿Sabes? As follas de bluebells (melocotón e broadleaf) crecendo nos bosques comúns de Moscú,Foi utilizada durante moito tempo como ingrediente para pratos de ensalada. E esa mirada, como a campá de Rapunzel, ten raíces moi carnuda e espesa. - e tamén comestibles.\nNa maioría das veces para os xardíns rupestres persoais recóllense tres tipos desta flor:\ncampá bieberstein - representa alfombras continuas entre 10-15-15 cm de alto teñidas de talos, que levan unha flor grande de cor lila;\n"Osh" - forma arbustos compactos de brotes, que están cubertos con pequenas follas dentadas, ten fermosas flores roxas escuras;\ntres dentadas - semellante á campá Bieberstein pero, en contraste, non ten tales flores grandes (de 2 cm de lonxitude) azuis. Moitas veces crece en grandes colonias e non forma sosa densa.\nLer tamén sobre estes arbustos ornamentais para o seu xardín: rosa salvaxe, snowberry, Weigela, madressilva, Kerry, Hortênsia, zimbro.\ncultivo maior de inusual Corydalis comezou coa chegada de moda para xardíns de pedra. Florece ante todas as outras flores, case despois da desaparición da última neve.\nDependendo da especie, ten unha paleta de cores diversa (azul, vermello, branco, rosa e amarelo), que é nas terrazas inferiores do xardín de rocha parece simplemente irresistible.O coidado especial da galiña crested non require, suficiente liberación puntual de herbas daniñas e regas regulares.\nAdemais da simplicidade, é moi resistente á xeadas e unha variedade de pragas, ademais, a reprodución ocorre de forma independente. O xénero Khokhlatka ten 320 especies, as máis populares das que foron comúns en parcelas de xardín ruso:\npionolista - Esténdese ata 50 cm de altura e ten un tapir, florece ao comezo do verán con sorprendentes flores roxas e pertence ao grupo de plantas perennes;\nxigantesco - A maior especie de insectos crested crece a unha altura de 120 cm, cun taproot, florece a finais da primavera con flores roxas escuras;\noco - Unha planta de pequeno crecemento, só 30-40 cm cun tubérculo oco e flores brancas, roxas e amarelas; é esta especie a que se adoita plantar na terraza inferior do xardín do rock, pertence ao grupo de plantas perennes baixo o dossel das árbores;\nnobre - A flor brillante, amarela, fráxil, pero alta, de 50 a 70 cm de altura con tapir, xeralmente florece a finais da primavera ou principios do verán e dá abundante sementeira propia; debe ser plantada no bordo do gramos, preto de arbustos;\nDenso - Aparece moi ben nas terrazas inferiores dos outeiros, céspedes e baixo o dossel das árbores, as flores poden ser amarelas, vermello, azuladas, brancas e vermellas;\n¿Sabes? É interesante que nalgúns casos a cor desta planta depende da acidez do chan e non persista cando se transplanta a outro lugar.\nseparados - Cerca de 20 cm de alto cun tubérculo esférico, florece na primavera con fermosas flores azuis e dá boa autoestima, parece irresistible con outras plantas tempranas seleccionadas para a terraza inferior do xardín do rock;\ndubidoso - Así como colocado, este ave crested ten un tubérculo esférico; Pode ser non só azul, pero tamén azul e violeta, florece na primavera na terraza inferior.\nEvergreen iberis decorará adecuadamente a parte superior do "xardín de pedra", xa que é resistente á sol e resistente ao sol, e esta é a condición máis importante para vivir no nivel superior da composición.\nA variedade máis popular de Iberis "Weisser Zwerg" - só a 8-10 cm de altura, florece cunha alfombra branca de neve a finais da primavera e principios do verán.\nComo podes ver, as plantas perennes son máis frecuentes para crear fermosas diapositivas alpinas,e entre outras especies populares e os seus nomes, tamén é importante seleccionar unha raíz cepillada herba da familia das campás.\nA terra natal da planta é considerada Europa Central, onde Kolnik vive en prados subalpinos, gladeiras e montañas. Crece de 5 a 90 cm. Ten un rizoma espeso, tallos rectos e follas cun bordo irregular ou sólido. A flor de Kolnik se deleita coa súa forma orixinal: un halo curvo de cor púrpura (ás veces azul ou branco), dividido en pétalos estreitos que se parecen a picos. As especies máis populares desta flor adoitan atoparse nos nosos terreos nos "xardíns de pedra" decorativos e teñen os seguintes nomes: a pluma de cor de Sheichzer, Hemisparicum e Crested.\nÉ importante! A vide só se debe usar en camas mixtas de flores e roquedos, en áreas semi-sombreadas con solos neutros soltos.\nBasicamente para decorar o xardín de rochas utilizando liño de flores grandes. A altura do tronco xeralmente non atravesa a marca de 60 cm.\nO lino suave é caprichoso á luz, polo tanto, debe ser plantado en lugares ben iluminados, pero prefire solo pobre e solto. As fermosas e delicadas flores azuis combínanse perfectamente cunha composición rocosa.\nNunha fermosa moza flor resistente á seca e resistente ás xeadas, tamén existe o nome popular habitual: rosa de pedra.\nA planta é famosa pola súa riqueza de formas, pinturas e pretensións na atención, é excelente para crecer nun outeiro alpino.\nMolodil sobrevive notablemente non só en solos pedregosos, senón tamén en chans arenosos, o que abre grandes oportunidades para a realización das súas ideas xardíns orixinais.\nGrazas ao pequeno sistema radicular, a rosa de pedra pode vivir practicamente en todas partes, que se raíz mesmo nos lugares onde o resto das plantas nunca sobrevivirá.\nFescue é un fermoso arbusto exuberante (60 cm) con follas azuis e grises. Floración no verán gemas gris-verde. Ten certas condicións de cultivo, é dicir, a necesidade dun solo ben drenado e abundante luz solar.\nPerfectamente dilúe o resto do aspecto florido e pedregoso cos seus arbustos plateados.\nEles saben como complementar a fermosa imaxe xeral das plantas pequenas e bulbosas de xardín de rochas denominadas "bosques". A súa altura é só de 20 a 25 cm de lonxitude, flores - nas racemas, forma elegante e medio aberta.\nHai varios tipos de plantas, e todos, excepto os bosques de outono, florecen a comezos da primavera, prácticamente non difiren de cor e teñen un tinte azul.\nOutro espécime pequeno-bulboo - Crocus - difiere do resto das flores no seu primeiro e máis recente floración.\nNo carril central, os brotes das variedades tempranas se abren inmediatamente despois de que a neve se derrita, mentres que as especies posteriores deleitan o ollo co seu esplendor decorativo a finais de setembro.\nÉ mellor plantar flores no lado sur da corredera alpina, xa que teñen un aspecto máis modesto. A paleta de cor de azafrán pode ser moi diversa, depende da súa variedade.\nPor exemplo, no azafrán primavera, as sombras van desde a neve branca ata a lila profunda, en flores de ouro de crema a branco e no azafrán de Ankara, as flores son amarelas saturadas.\nOutra planta moi adecuada para diapositivas ornamentais é rochosa. Os tipos máis comúns teñen as súas características:\n"Pleno" - pequeno crecemento con pequenas flores dobres;\n"Citrinum" - flores curtas e amarelas;\n"Golden Wave" Tamén ten flores amarelas, pero a altura deste alissum alcanza uns 20 cm;\nCompacto - Ten pequenas inflorescencias, medran ata 18 cm de altura.\nAlyssum é bastante esixente, necesita un rico solo fértil, bo drenaje e máxima iluminación.\nÉ importante! Se colocar unha flor entre as pedras cálidas en solo ben fertilizado, fará as delicias do propietario con abundante vegetación e un aroma forte e agradable das súas inflorescencias.\nSe aínda decidiches organizar unha fermosa diapositiva alpina na túa propia casa ou na túa casa e queres facelo a ti mesmo, terás que estudar unha lista detallada dos elementos decorativos necesarios e determinar cales son as plantas necesarias para o "cantón do rock" planificado.\nMira o vídeo: Viaxe a Europa / Política de non fraternización A nosa señorita Brooks: Deacon Jones (Febreiro 2020).\nRevista Pan Amarelo © Copyright 2020 | As mellores flores para outeiros alpinos


Apoio unánime á plantilla de Alcoa e á veciñaza da Patiña no Pleno da Deputación - Marea Atlántica\nApoio unánime á plantilla de Alcoa e á veciñaza da Patiña no Pleno da Deputación\nDúas iniciativas impulsadas pola Marea Atlántica recibiron a aprobación de todos os grupos provinciais: a defensa dos 400 postos de traballo en Alcoa e do dereito á vivenda das 70 familias da Patiña, en Cambre\nO Pleno da Deputación Provincial celebrado o 26 de outubro apoiou por unanimidade dúas iniciativas políticas impulsadas pola MareaAtlántica, en cuestións de vital importancia para a Área Metropolitana da Coruña.\nEn primeiro lugar, aprobouse unha moción conxunta de todos os grupos en defensa dos case 400 postos de traballo da fábrica de Alcoa na Grela, ameazada de peche a pesar de ser viable e competitiva. Como xa fixo o Pleno do Concello, a Deputación recolleu as demandas do cadro de persoal e esixiu a retirada do ERE de dubidosa legalidade que pesa sobre a factoría.\nO p residente do Comité de Empresa, Juan Carlos López Corbacho, fixo unha intervención moi certeira: “Como se pode permitir que pechen as fábricas da Coruña e Avilés e Alcoa traia de fóra alumino de peor calidade para transformar en Galicia? Fainos competencia desleal para xustificar que a fábrica non é rendible”. O próximo luns 29 de outubro, ás 17.30 horas, os traballadores e traballadoras convocan unha marcha desde a factoría ata a Delegación do Goberno, á que animamos a acudir.\nAdemais, unha moción da Marea Atlántica rematou convertida en Declaración Institucional en apoio á veciñanza da Patiña (Cambre) que pode perder a súa casa a mans dun fondo voitre. Unhas 70 familias con poucos recursos están a piques de quedar na rúa porque os seus alugueiros sociais, impulsados no seu día pola Xunta, remataron en mans dun fondo voitre. Esiximos unha solución habitacional para todas as persoas afectadas. Unha vez máis, a cobiza da banca tenta pasar por enriba das persoas. Unha vez máis, terannos en fronte.\nDoutra banda, aprobouse un convenio co Concello da Coruña para financiar o Encontro Ibérico de Democracia e Orzamentos Participativos, celebrado na Coruña no mes de xullo. O PP, segundo o seu costume, tentou botar lama sobre un proceso perfectamente legal, na súa teima por perseguir as políticas de participación cidadá. Pero desta vez non tivo éxito.\nMemoria histórica e dignidade\nPresentamos tamén unha moción conxunta con Compostela Aberta, BNG e PSOE para apoiar a Marcha a Meirás convocada o 10 de novembro pola Comisión para a Recuperación da Memoria Histórica da Coruña. E xunto ao Bloque Nacionalista Galego, outra iniciativa para para reclamar o cambio de nome do colexio Calvo Sotelo da Coruña polo de María Miramontes, en cumprimento da Lei da Memoria Histórica. O PP, por suposto, negouse a apoiar estas dúas propostas e preferiu absterse.\nFinalmente, apoiamos a moción de Alternativa dos Veciños en solidariedade con Domenico Lucano, alcalde municipalista de Riace, perseguido por defender os dereitos das parsoas migrantes contra a persecución do goberno italiano. Unha vez máis, só o PP votou en contra e o seu voceiro, Agustín Hernández, fixo un intento de branquear as políticas de ultradereita de Mateo Salvini.\nMarea Atlántica - Comunicación2018-10-26T14:32:21+02:0026 Outubro, 2018|Deputación|Sin comentarios


Pixelmator Pro para Mac volve á metade do prezo e promete mellorar a súa función de recorte | Eu son de Mac\nQuizais o rival máis forte de Photoshop neste momento sexa Pixelmator Pro. Podemos dicir que xogan na mesma liga, ambos compatibles con M1 e ambos con motores de edición moi potentes. Aínda que é certo que o primeiro ten máis experiencia e, con certeza, é moito mellor, non podemos desprezar as vantaxes de Pixelmator que agora tamén nos deixa o seu programa para A metade do prezo e aposta por mellorar a súa famosa ferramenta de recorte.\nDe cando en vez, os desenvolvedores de Pixelmator Pro para Mac sorpréndennos con algunhas vantaxes nas características do programa ou no prezo. Nesta ocasión, podemos dicilo falamos dos dous. Temos unha redución de prezo e unha promesa da empresa que afirma que a curto prazo teremos unha nova funcionalidade que mellorará moito o programa.\nNon o primeiro tempo temos unha redución do prezo á metade, como esta vez. Entón, agora se decides mercar o programa custará 21, 99 euros, en lugar dos case 44 que custa regularmente.\nPero tamén temos que dicir que na próxima versión do programa, 2.1 teremos unha importante novidade en canto á súa ferramenta de recorte alimentada por Machine Learning. A nova funcionalidade analizará a composición das fotos mediante un algoritmo de aprendizaxe automática e dará unha suxestión de como podería recorta a foto para facela máis atractiva. Entón polo menos explícase a partir de a túa publicación no blog.\n«Sobre todo queremos esta función ser divertida", Din os desenvolvedores, e engaden que a aplicación" ofrece diferentes perspectivas para unha tarefa común de edición de fotos. " Non son novos nestes parámetros, xa que Pixelmator Pro xa inclúe funcións de aprendizaxe automática como Super resolución, que amplía as imaxes sen perder nitidez.\nCamiño completo ao artigo: Eu son de Mac » Programas para Mac » Mac App Store » Pixelmator Pro para Mac volve á metade do prezo e promete mellorar a súa función de recorte\nAirPods 3 e Apple Music Hi-Fi o martes 18 de maio?


Noticia - Tui - Tui acolle a exposición Jewish Journeys / Viaxes Xudías - Detalle noticias concellos - Deputación de Pontevedra\nTui acolle a exposición "Jewish Journeys / Viaxes Xudías" da Biblioteca Nacional De Israel\nAté o 26 de marzo pode visitarse na Sala de Exposicións Municipal a mostra "Jewish Journeys / Viaxes Xudías". A mostra foi deseñada e doada pola Biblioteca Nacional de Israel á Red de Juderias de España con motivo das Xornadas de Cultura Xudía 2020. A través de paneis informativos e fotografías cóbrense as diferentes motivacións ás que se enfronta o ser humano ao facer unha viaxe.\nViaxar dun lugar a outro, física, espiritual ou emocionalmente, coloca ás persoas nun camiño de transición. "Viaxes xudías" analiza e ilustra a través de 6 paneis informativos (traducidos ao español pola Rede), acompañados de fotografías, as situacións nas que o pobo xudeu ten e tivo que afrontar as diferentes casuísticas para emprender unha viaxe.\nA Biblioteca Nacional de Israel (NLI), fundada en Xerusalén en 1892, ten un dobre mandato distintivo, que serve de biblioteca nacional tanto para o Estado de Israel como para o pobo xudeu de todo o mundo. Os seus extensos fondos conteñen unha gran cantidade de material en diversos formatos, que contan a historia e traxectoria cultural e intelectual do pobo xudeu, do Estado de Israel e da Terra de Israel ao longo dos séculos.\nO concelleiro de Patrimonio, Turismo e Camiño de Santiago, Laureano Alonso, agradece á Red de Juderías de España a cesión desta mostra que se pode visitar até o 26 de marzo na zona Anexa da Sala Municipal de Exposicións do Concello de Tui no Edificio "Francisco Sánchez" (antiga Área Panorámica) na rúa Colón, 2